Brittany Bowe

**Brittany Starr Bowe** (s. 24. helmikuuta 1988 Ocala, Florida) on yhdysvaltalainen pikaluistelun maailmanmestari ja olympiamitalisti.

Bowe kilpaili vuoteen 2008 saakka rullapikaluistelussa saavuttaen kahdeksan aikuisten maailmanmestaruutta ja yhteensä yksitoista MM-mitalia. Nuorten sarjat mukaan lukien hän saavutti vuosina 2002–2008 kaikkiaan 32 MM-mitalia, kolme Pan-Amerikan mestaruutta ja kolme maailmanennätystä. Rullaluistelussa hän voitti kultaa Pan-Amerikan kisoissa 2007.

Bowe opiskeli Florida Atlantic Universityssä sosiologiaa ja sosiaalitieteitä valmistuen 2010. Hän pelasi yliopiston koripallojoukkueessa pelintekijänä nousten yliopiston kaikkien aikojen pistetilastossa kahdeksanneksi ja syöttötilastossa neljänneksi. Hän suunnitteli siirtyvänsä Eurooppaan pelaamaan, kunnes kiinnostui entisten rullaluistelukollegojensa Chad Hedrickin ja Heather Richardsonin esimerkin innoittamana pikaluistelusta.

Bowe sijoittui 2012 matkakohtaisissa MM-kilpailuissa 1&nbsp;000&nbsp;metrillä kahdeksanneksi. Seuraavalla kaudella hän saavutti samalla matkalla MM-pronssia Sotšissa ajalla 1.15,87 sekä sijoittui 1&nbsp;000&nbsp;metrin maailmancupissa toiseksi ja saavutti ensimmäisen maailmancupin osakilpailuvoittonsa Erfurtissa. Sprinttereiden MM-kilpailuissa hän oli kahdeksas.

Bowe luisteli 17. marraskuuta 2013 Salt Lake Cityssä 1&nbsp;000&nbsp;metrin maailmanennätyksen 1.12,58. Sotšin olympialaisissa 2014 hän oli 1&nbsp;000&nbsp;metrillä kahdeksas, 500&nbsp;metrillä kolmastoista, 1&nbsp;500&nbsp;metrillä neljästoista ja joukkuetakaa-ajossa kuudes. Hän sijoittui maailmancupissa 1&nbsp;000&nbsp;metrillä toiseksi ja 1&nbsp;500&nbsp;metrillä kolmanneksi. Hän voitti molemmilla matkoilla yhden osakilpailun.

Bowe voitti 2015 Heerenveenissä maailmanmestaruuden 1&nbsp;000&nbsp;metrillä ajalla 1.13,90 ja 1&nbsp;500&nbsp;metrillä ajalla 1.54,27 sekä saavutti MM-hopeaa 500&nbsp;metrillä. Hän voitti samana vuonna sprintteiden maailmanmestaruuden Astanassa oltuaan nopein kaikissa neljässä lähdössä. Hän voitti 1&nbsp;000&nbsp;metrin maailmancupin ja sijoittui 1&nbsp;500&nbsp;metrillä kolmanneksi. Hän voitti kolme maailmancupin osakilpailua 1&nbsp;000&nbsp;metrillä ja yhden 1&nbsp;500&nbsp;metrillä.

Bowe paransi omissa nimissään olleen 1&nbsp;000&nbsp;metrin maailmanennätyksen aikaan 1.12,54 Calgaryssä 14. marraskuuta 2015, mutta Heather Richardson rikkoi ennätyksen heti seuraavassa parissa luisteltuaan 1.12,51. Seuraavana päivänä Bowe luisteli 1&nbsp;500&nbsp;metrin maailmanennätyksen 1.51,59. Hän teki 1&nbsp;000&nbsp;metrin maailmanennätyksen 1.12,18 Salt Lake Cityssä 22. marraskuuta 2015.

Bowe saavutti Kolomnan matkakohtaisissa MM-kilpailuissa 2016 hopeaa 500&nbsp;metrillä sekä pronssia 1&nbsp;000 ja 1&nbsp;500&nbsp;metrillä. Hän voitti samana vuonna sprinttimaailmanmestaruuden Soulissa. Hän voitti maailmancupin kokonaiskilpailun, 1&nbsp;000 ja 1&nbsp;500 metrin lajicupit sekä sijoittui 500 metrin cupissa kolmanneksi. Hän voitti kaudella 2015–2016 viisi maailmancupin osakilpailua 1&nbsp;000 metrillä, kolme 1&nbsp;500 metrillä ja kaksi 500 metrillä.

Bowe saavutti Pyeongchangin olympialaisissa 2018 pronssia joukkuetakaa-ajossa. Lisäksi hän sijoittui neljänneksi 1&nbsp;000&nbsp;metrillä sekä viidenneksi 500 ja 1&nbsp;500&nbsp;metrillä. Hän saavutti samana vuonna hopeaa sprinttereiden MM-kilpailuissa Changchunissa. Inzellin MM-kilpailuissa 2019 hän voitti kultaa 1&nbsp;000&nbsp;metrillä ajalla 1.13,41, sai pronssia 1&nbsp;500 metrillä ja oli kuudes 500 metrillä. Sprinttereiden MM-kilpailuissa Heerenveenissä hän sai pronssia. Hän voitti 1&nbsp;000 ja 1&nbsp;500&nbsp;metrin maailmancupit kaudella 2018−2019. Hän voitti neljä osakilpailua 1&nbsp;000 ja kaksi 1&nbsp;500&nbsp;metrillä. Salt Lake Cityn matkakohtaisissa MM-kilpailuissa 2020 hän oli parhaimmillaan 1&nbsp;000&nbsp;metrillä kahdeksas. Saman vuoden sprintti-MM-kilpailuissa hän oli kuudes. Hän voitti 1&nbsp;000 metrin maailmancupin kokonaiskilpailun ja kolme osakilpailua kaudella 2019–2020. Hän saavutti Heerenveenin MM-kilpailuissa 2021 kultaa 1&nbsp;000&nbsp;metrillä ajalla 1.14,12 ja saavutti hopeaa 1&nbsp;500&nbsp;metrillä. Hän voitti 1&nbsp;000 ja 1&nbsp;500 metrin maailmancupit ja kaksi osakilpailua molemmilla matkolla 2021.

Bowe saavutti Pekingin olympialaisissa 2022 pronssia 1&nbsp;000&nbsp;metrillä ajalla 1.14,61 ja sijoittui 1&nbsp;500&nbsp;metrillä kymmenenneksi. Hän voitti kaudella 2021–2022 1&nbsp;000&nbsp;metrin maailmancupin kokonaiskilpailun ja sijoittui 1&nbsp;500&nbsp;metrillä toiseksi. Hän voitti kaksi osakilpailua 1&nbsp;000 ja yhden 1&nbsp;500&nbsp;metrillä. Heerenveenin MM-kilpailuissa 2023 hän saavutti pronssia joukkuetakaa-ajossa sekä sijoittui 1&nbsp;000&nbsp;metrillä viidenneksi ja 1&nbsp;500&nbsp;metrillä yhdeksänneksi Hän oli 1&nbsp;000&nbsp;metrin maailmancupissa kolmas kaudella 2023–2024. Hän saavutti joukkuesprintissä MM-hopeaa 2024. Hän sijoittui 1&nbsp;000&nbsp;metrin maailmancupissa toiseksi kaudella 2024–2025. Hän oli samalla kaudella kymmenes MM-kilpailujen 1&nbsp;500&nbsp;metrillä. Hän oli 1&nbsp;000&nbsp;metrin maailmancupissa kolmas kaudella 2025–2026. Milano–Cortinan olympialaisissa 2026 hän sijoittui 1&nbsp;000&nbsp; ja 1&nbsp;500&nbsp;metrillä sekä joukkuetakaa-ajossa neljänneksi.

## Lähteet